NA GAUNA oqo e dodonu me tiko e na nodratou vakanananu na timi ni Viti na yalo ni qaqa ka kakua ni ratou vakasamataka vakalailai na druka.
Na veimala ni vosa oqori e cauraka toka mai o qasenivuli vakacegu Epeli Lagiloa ni bera ni rau veitavulaki na Fiji Warriors kei na timi tagane ni Agentina Pampas e na ANZ Stadium e na yakavi e na nona.
Kaya o Lagiloa ni dodonu me ratou me na tiko e lomadratou na cauravou e rauta ni 70 ki na 80 na pasede na vakanananu ni qaqa e na gauna e ratou sa vakarau lade kina e loma ni rara.
Kuria ni da raica na sotasota ni qito rakavi lewe 15 e vakayacori tu oqo e na noda vanua, e sega ni vakataraitututaka ni ratou na druka na noda cauravou ka vakabibi ni vakayacori sara tikoga na qito e na noda dela ni soso.
E vakaraitaka talega o Lagiloa ni gauna oqo e dodonu me ratou rai sara vakatitobu na cauravou me vakataka na timi ni Niusiladi, Ositerelia, kei Aferika ka me ratou kakua ni nanuma tiko ni o iratou na timi ni Fiji Warriors.
Ni ko sa curuma ga na timi ni Fiji Warriors, e kena i balebale oya ni ko sa timi sara ga ni Viti, e kaya.
Tomana ni o ira na lako tiko mai qo i valagi, era sega ni via mai pikiniki se saravanua, era gole tiko mai e na dua na i naki.
E nuitaka o Lagiloa ni dodonu me ratou nanuma tiko na cauravou ni qito oqo e na macala kina na sotasota kina qito ni vuravura, ka me kua ni ratou vakawelewele kina.
Kuria ni dua na cauravou vinaka o Nemani Naqusa, e dina ni tamata galugalu, ia, e dau gata na nona i vukivuki ni sa qitotaka na polo e loma ni rara.
Kaya o Lagiloa ni dodonu me ratou vakaraitaki ratou na noda mata timi lewe tinikalima baleta o ira na timi ni lewe ya vitu e sa toka e na i katolu ni tutu e na vuravura e na gauna oqo.
Au vakabauta ni dua na i tuvatuva vinaka e sa tuvalaka tiko na nodratou dau ni veivakatavulici, kuria o lagiloa.
Tomana ni sega ni na vakatitiqataka me ratou na druka na noda cauravou kevaka me tikoga e na nodratou vakanananu na qaqa ena tiki ni veisekodi kece e reatou cici tiko kina e na loma ni rara.
Kuria o Lagiloa ni sa vakanuinui tu o ira na noda lewe ni vanua e na qito namaki e na yakavi e na noa.
Na i matai ni qito e qaqa kina na timi ni Canada e na kai e 69 kei 19 vua na timi ni Japani.
E na i karua ni qito e dua na veitavuiaki bula rau a vakayacora na timi ni Samoa kei Toga.
Ratou a mai kalouca kina na timi ni Toga Matanisiga ni a druka e na 28 kei 30.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn